Pontus Kyander

Bakgrunn og oppvekst

Pontus Kyander er født i Tammerfors i Finland, som det fjerde av fem barn til Aarno Kyander og Ritva Kyander (født Sorvanne). Slekten hører til landets eldre finsksvenske familier med røtter i Savolax i østlige Finland. Han vokste opp med finsk som morsmål selv etter familien flyttet til Malmö i Sverige i 1962.

Akademisk karriere

Pontus Kyander er utdannet ved Lunds universitet i litteraturvitenskap, idéhistorie og kunsthistorie, sistnevnte med en lisensiatavhandling om kunstneren Ossian Elgström. Han var foreleser ved Lunds i perioden 1994-1998 i kunsthistorie mens han var doktorgradsstudent. 
I 2008 var han gjesteprofessor ved Ewha Womans University i Seoul i Korea innenfor emnene kunstkritikk og nye strategier i samtidskunsten.
Han har forelest både i Sverige og utlandet. I tillegg var han med på å arrangere konferansen «Bildens berättande» om narrativitet i kunsten ved Lunds universitet i 1993.

Kritiker og journalist

Pontus Kyander har arbeidet som kunstkritiker for Sydsvenska Dagbladet (1994-2007) og medvirket i flere andre dagsaviser i Sverige og i øvrige Norden. Som kunstkritiker var Pontus Kyander fra og med 1994 den første i Sverige som rapporterte jevnlig fra de større kunstbiennalene utenfor Europa. 
Kyander begynte i 1996 å lage kunstnerportretter og reportasjer fra den internasjonale kunstscenen for Sveriges Television. I 2003-2005 var han redaktør for kunstprogrammene Bildjournalen og Format (som han også var blant initiativtakerne for). Han har gjennom fjernsynet introdusert sentrale samtidskunstnere for det svenske TV-publikum. Programmet Format ble i avisen Nöjesguiden utsett til «Bedste Media» i 2005.

Kurator

Kyanders utstillinger som kurator omfatter blant annet «Nature of Man» (Lunds Konsthall 1998), «Waterfront» (Helsingborg og Helsingør byer, del av biennalen Kulturbro i 2000), «Sur face» (Lunds Konsthall i 2001), Dagr (Santiago de Compostela i 2002), «Ernesto Neto» (Århus Kunstbygning 2002), «Overlap» (Århus Kunstbygning i 2002), «From Dust to Dusk» (Charlottenborg, København 2003), «Parallel Realities» (EWHA Campus, Seoul 2004), «Seoul: Until Now!» (Charlottenborg, København 2005), «Gustav Metzger, work» (Lunds Konsthall og Zacheta, Warszawa 2006-2007), «Super Structures» (Ho Chi Minh-byen, Vietnam 2008), «Domestic Affairs» (Hong Kong og Malmö 2008-2009), «Entr’acte» (Kukje Gallery, Seoul 2009), «Screaming from the Mountain» (SKMU Sørlandets Kunstmuseum, Kristiansand 2010) og «SAMMEN» (Trondheim kunstmuseum 2012).

«Public Art Manager»

Som såkalt «Public Art Manager» ved Aucklands byråd i New Zealand var han hovedansvarlig for en nysatsing på offentlig kunst i 2008-2009. To store midlertidige byfestivaler har de også blitt gjort opprettet med fokus på performance og interaksjon i byrommet: Living Room 2009: «My Home Is Where My Heart Is», og Living Room 2010: «A Week of Goodness».

Museumsdirektør

Pontus Kyander ble direktør for SKMU (Sørlandets kunstmuseum) i 2010 hvor det ble satt i gang store endringer og fornyelser. Blant de kunstnerne han bidro til å arrangere soloutstillinger med var blant annet Eija-Liisa Ahtila og A K Dolven. I tillegg arbeidet han sammen med Cecilie Nissen fra Christianssands Kunstforening med et pilotprosjekt i offentlig rom med «Public Matter» (2012). Temautstillingen «Screaming From the Mountain: Landscapes and Viewpoints» (2011), med omkring 80 kunstnere ble den største satsingen i museets historie.
I oktober 2011 ble han ansatt som direktør for Trondheim kunstmuseum. Han stengte museets hovedbygning i januar 2012 for å gjennomføre en indre renovasjon hvor museets arkitektoniske trekk fra 1930 ble løftet frem, samtidig som rom og utstillinger ble modernisert.
I 2012 ble den første gruppeutstillingen åpnet ved TKM, kalt «SAMMEN».
Pontus Kyander er medlem av Sveriges Författarförbund og av det internasjonale kritikerforeningen AICA.